b"\n_START_ARTICLE_\nHematolohiya\n_START_SECTION_\nPangkaraniwang payak na klinikal na pagsusuring panghematolohiya\n_START_PARAGRAPH_\nSa isang laboratoryong klinikal, nagsasagawa ang kagawaran ng hematolohiya ng iba't ibang pagsusuri sa dugo. Pinakapangkaraniwan ang buo o kumpletong pagbibilang ng dugo (complete blood count o CBC; na tinatawag ding full blood count o FBC), na kinabibilangan ng pagbilang ng puting dugong selula, platelet, antas ng hemoglobin at ilang mga sukatan, pamantayan o parametro ng mga pulang dugong selula. Isang sub-espesyalidad ng hematolohiya ang koagulasyon; kasama sa payak na panglahatang pagsusuring pangkoagulasyon ang oras ng protrombin (prothrombin time o PT) at bahaging oras ng tromboplastin (partial thromboplastin time o PTT). Isa pang karaniwang pagsusuring panghematolohiya ang antas ng sedimentasyon ng eritrosayt (erythrocyte sedimentation rate o ESR). Sa mga bangko ng dugo ang pagsusuring Coombs ang isa sa pangkaraniwang pagsusulit na ginagawa."